### Beslutning

Orientering om at udvalgets møde med grusgravejerne afholdes den 13. maj 2025.

Afbud: Jens Koch

### Sagsfremstilling

Trafiksikkerhedsløsning i [adresse]

I forbindelse med prioriteringen af anlægsbevillingen til trafiksikkerhedsindsatser i 2022 besluttede Teknik- og Miljøudvalget at afsætte 2,9 mio. kr. til at forbedre trafiksikkerheden i [adresse], herunder etablering af nyt gadelys. På den baggrund har Teknik- og Miljøudvalget den 9. januar 2025 godkendt, at 2,5 mio. kr. af bevillingen anvendes til gadelys i [adresse], og at der etableres en zone med en anbefalet hastighed på 40 km/t.

Administrationen har været i dialog med politiet for at undersøge muligheden for at godkende hastighedsnedsættelsen uden yderligere fysiske foranstaltninger. Politiet har imidlertid afvist denne løsning. For at nedsætte hastigheden til 40 km/t er det derfor nødvendigt samtidig at etablere flere fysiske fartdæmpende foranstaltninger.

Teknik- og Miljøudvalget vil få forelagt sagen på mødet i maj 2025.

Status på anlægsmidler for international grundskole

Skolen på [adresse] er rykket ud af de fleste af lokalerne fra start januar 2025, og maler- og ombygningsarbejdet er påbegyndt. Der vil også blive arbejdet på at gøre det pænt udenfor. Og der vil blandt andet blive monteret legepladsredskaber fra [adresse].

Afslutning på vinterberedskab 2024/2025

Den 1. april 2025 afslutter Vej, Ejendom og Affald vinterberedskabet for håndtering af affald og for rydning og saltning af kommunens veje.

For affaldsdelen har beredskabsplanen alene været aktiveret ved stormen i januar, hvor Nicolai Nilsson var aflyst i en periode. I den forbindelse blev der opstillet affaldsbeholdere på [adresse] til indsamling af overskydende affald, indtil skraldebilerne igen kunne afhente dagrenovation på øen.

På vejene har der været brug for rydning og saltning 35 dage på klasse 1-vejene, heraf 26 dage på klasse 2-vejene. Da det er anden sæson efter udbuddet af vinterberedskabet på vejene, har der været en anden ro omkring opstarten, og det har fungeret godt med de første udkald og samarbejdet mellem vagter og entreprenører.

Administrationen vil nu evaluere ordningerne frem mod næste vintersæson.

Vedligeholdelse af kørebanen på [adresse]

Vejen på [adresse] er i øjeblikket lukket på grund af skader. Den er hidtil blevet lukket med jævne mellemrum på grund af havvandsstigning, hvor beredskabet aktiverer bommene ved DMI's varsling. Derudover spærres vejen ved kraftig regn, da en lavning på kørebanen forårsager vandophobning.

Dette kan give gener for trafikanterne og påvirker tilgængeligheden. Herudover øger det belastningen på andre veje i området. For at forbedre forholdene er administrationen ved at undersøge mulige løsninger. Sagen vil blive fremlagt til drøftelse på Teknik- og Miljøudvalgets møde i maj.

Cykelstiprojektet mellem Viskinge og Svebølle

Cykelstiprojektet mellem Viskinge og Svebølle nærmer sig sin afslutning. Selve anlægsarbejdet er stort set færdigt.

Banedanmark er i øjeblikket i gang med implementeringen af et landsdækkende signalprogram, som forventes færdiggjort i 2028. Etablering af bomme ved cykelstien kræver ændringer i Banedanmarks software, hvilket på nuværende tidspunkt ikke er muligt.

I den mellemliggende periode, indtil Banedanmark har etableret det nødvendige krydsningsanlæg ved jernbanen, vil cykelstien blive afmærket og skiltet som en enkelrettet cykelsti,

Administrationen lægger op til, at en officiel indvielse af cykelstien skubbes til den endelige færdiggørelse af projektet.

Skorstensfejer i Kalundborgdistriktet

Distriktet er blevet ledigt og der arbejdes dels på en midlertidig løsning for nogle måneder og dels en offentliggørelse af, at distriktet er ledigt og skorstensfejermestre kan byde på opgaven.